ਲਤਾ ਟੰਡਨ
ਲਤਾ ਟੰਡਨ (ਜਨਮ 15 ਅਪ੍ਰੈਲ 1980) ਮੱਧ ਪ੍ਰਦੇਸ਼ ਦੀ ਇੱਕ ਭਾਰਤੀ ਸ਼ੈੱਫ ਹੈ ਜੋ ਮੈਰਾਥਨ ਕੁਕਿੰਗ ਲਈ ਗਿਨੀਜ਼ ਵਰਲਡ ਰਿਕਾਰਡ ਜੇਤੂ ਹੈ। ਉਸਨੇ ਸਤੰਬਰ 2019 ਵਿੱਚ 87 ਘੰਟੇ, 45 ਮਿੰਟਾਂ ਵਿੱਚ ਕੁਕਿੰਗ ਮੈਰਾਥਨ ਨੂੰ ਪੂਰਾ ਕਰਨ ਤੋਂ ਬਾਅਦ ਇਹ ਰਿਕਾਰਡ ਬਣਾਇਆ ਸੀ। ਉਸਨੇ ਭਾਰਤ ਅਤੇ ਲੰਡਨ ਦੋਵਾਂ ਦੇਸ਼ਾਂ ਵਿੱਚ ਕੰਮ ਕੀਤਾ ਹੈ ਜਿੱਥੇ ਉਸਨੇ ਪੜ੍ਹਾਈ ਵੀ ਕੀਤੀ ਹੈ। ਲਤਾ ਟੰਡਨ, ਇੱਕ TEDx ਸਪੀਕਰ ਵੀ ਹੈ। ਉਸਨੇ ਭਾਰਤ ਦੇ ਖੇਤਰੀ ਪਕਵਾਨਾਂ ਨੂੰ ਉਤਸ਼ਾਹਿਤ ਕਰਨ 'ਤੇ ਧਿਆਨ ਦਿੱਤਾ ਹੈ; ਉਹ ਉਨ੍ਹਾਂ ਪਕਵਾਨਾਂ ਦੇ ਸੁਆਦਾਂ ਅਤੇ ਤਕਨੀਕਾਂ ਨੂੰ ਵਧਾਉਣ ਦੀ ਕੋਸ਼ਿਸ਼ ਵੀ ਕਰਦੀ ਹੈ।